title: DIRECTIVA DELEGATĂ (UE) / A COMISIEI de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general < 30 W, cu o durată de viață mai mare sau egală cu 20 000 de ore

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic și științific, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamente electrice și electronice (reformare)
                  1
                (Directiva RoHS). Modificarea se referă la o derogare pentru aplicațiile specificate care conțin mercur în lămpi fluorescente cu un singur soclu (compacte) destinate iluminatului general < 30 W cu o durată de viață mai mare sau egală cu 20 000 de ore.

               Directiva RoHS restricționează utilizarea anumitor substanțe periculoase în echipamentele electrice și electronice (EEE), astfel cum prevede articolul 4. În prezent, restricțiile se aplică pentru 10 substanțe, enumerate în anexa II la Directiva RoHS: plumb, mercur, cadmiu, crom hexavalent, bifenili polibromurați (PBB), eteri de difenil polibromurați (PBDE), ftalat de di(2‑etilhexil) (DEHP), ftalat de butil benzil (BBP), ftalat de dibutil (DBP) și ftalat de diizobutil (DIBP). În anexele III și IV sunt indicate materialele și componentele de EEE destinate unor aplicații specifice care beneficiază de derogare de la restricționarea anumitor substanțe prevăzută la articolul 4 alineatul (1).

               Articolul 5 din directivă prevede adaptarea anexelor III și IV la progresul științific și tehnic, scop pentru care se pot acorda, reînnoi sau revoca derogări. În temeiul articolului 5 alineatul (1) litera (a), se pot include derogări în anexele III și IV numai dacă această includere nu slăbește protecția mediului și a sănătății prevăzută în Regulamentul (CE) nr. 1907/2006 (REACH)
                  2
                și dacă sunt îndeplinite oricare dintre condițiile următoare: (i) eliminarea sau substituirea substanței prin modificarea proiectului sau cu materiale și componente pentru care nu sunt necesare niciunele dintre materialele sau substanțele enumerate la anexa II este imposibilă din punct de vedere științific sau tehnic; (ii) fiabilitatea substituenților nu este asigurată; (iii) este probabil ca efectele negative totale asupra mediului și asupra sănătății și securității consumatorilor provocate de substituirea substanței să depășească avantajele totale pentru mediu și pentru sănătatea și securitatea consumatorilor.

               Deciziile privind derogările și durata acestora trebuie să țină seama de disponibilitatea substituenților și de impactul socioeconomic al substituirii. Deciziile privind durata derogărilor trebuie să țină seama de potențialele efecte adverse asupra inovării. După caz, se iau în considerare efectele globale ale derogării de-a lungul întregului ciclu de viață.

               Articolul 5 alineatul (1) litera (a) prevede că, pentru a include sau, după caz, pentru a elimina materialele și componentele EEE pentru aplicații specifice în listele din anexele III și IV, Comisia trebuie să adopte acte delegate individuale. Articolul 5 alineatul (3) și anexa V descriu procedura de depunere a cererilor privind derogările.

               2.CONSULTĂRI ÎNAINTEA ADOPTĂRII ACTULUI

               Comisia primește
                  3
                din partea operatorilor economici cereri de acordare sau de reînnoire a derogărilor, în condițiile articolului 5 alineatul (3) și ale anexei V la Directiva RoHS.

               În prezent, prin derogarea prevăzută la poziția 1(g) din anexa III, se permite utilizarea mercurului în lămpile fluorescente cu un singur soclu (compacte), nedepășind (per bec):

               1(g) Destinate iluminatului general < 30 W, cu o durată de viață mai mare sau egală cu 20 000 de ore: 3,5 mg.

               La 28 iunie 2016, Comisia a primit o cerere de reînnoire a acestei derogări, cerere completată de către același solicitant cu informații suplimentare pe 17 ianuarie 2020. Solicitantul susținea, în esență, că lipsesc substituenții fără mercur
                  4
               . În conformitate cu cerințele Directivei RoHS [articolul 5 alineatul (5) al doilea paragraf], derogarea rămâne valabilă până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de reînnoire a derogării, în iunie 2017, Comisia a lansat un studiu
                  5
               , finalizat în 2018, pentru a efectua evaluarea tehnică și științifică necesară, inclusiv o consultare online cu durata de opt săptămâni deschisă părților interesate. În timpul consultărilor a fost primită o contribuție urmată de schimburi de informații consemnate în raportul studiului. Studiul a cuprins activități de informare amplă cu privire la disponibilitatea substituenților, inclusiv estimări pentru 2020.

               În cadrul reuniunii din 29 octombrie 2018, Comisia a consultat grupul de experți al statelor membre cu privire la actele delegate în condițiile directivei RoHS și a primit opiniile statelor membre privind o direcție de acțiune propusă. Comisia a parcurs toate etapele procedurale prevăzute la articolul 5 alineatele (3)-(7) privind derogările de la restricțiile impuse unor substanțe
                  6
               . Consiliul și Parlamentul European au fost informate cu privire la toate activitățile.

               Studiul de fundamentare a evidențiat următoarele:

               ·există alternative fiabile cu diodă emițătoare de lumină (LED) pentru categoriile de lămpi care beneficiază de această derogare;

               ·în ceea ce privește efectele asupra mediului și asupra sănătății și securității consumatorilor, datele arată că substituirea ar împiedica introducerea pe piață a mercurului conținut în aplicații, reducând totodată cantitatea de energie consumată pentru iluminat;

               ·cu privire la impactul socioeconomic al substituirii, costurile estimate se preconizează doar că vor fi suportate mai devreme decât în cazul eliminării progresive naturale, care deja are loc, netrebuind a fi considerate costuri suplimentare generate de o eliminare progresivă forțată.

               În concluzie, evaluările științifice și tehnice, inclusiv consultările cu părțile interesate, au arătat că nu este îndeplinit niciunul dintre criteriile de aplicare a derogărilor prevăzute la poziția 1(g).

               În conformitate cu Orientările privind o mai bună legiferare, proiectul de directivă delegată a fost publicat pe Portalul pentru o mai bună legiferare timp de patru săptămâni, în vederea colectării de contribuții din partea publicului. În cursul consultării privind proiectul de act sau primit 13 contribuții. Punctele abordate au fost examinate și nu s-a considerat că este necesar să se aducă modificări proiectului.

               3.ELEMENTELE JURIDICE ALE ACTULUI DELEGAT

               Directiva delegată revocă derogarea prevăzută la poziția 1(g) din anexa III a Directivei 2011/65/UE privind utilizarea mercurului în aplicațiile specificate.

               Pe baza studiilor de fundamentare și a consultărilor, evaluarea realizată de Comisie asupra cererii de derogare a concluzionat că aceasta nu îndeplinește niciunul dintre criteriile prevăzute la articolul 5 alineatul (1) din Directiva RoHS care justifică prelungirea derogării. Din punct de vedere științific și tehnic, este posibilă înlocuirea mercurului cu substituenți fiabili în categoriile de lămpi vizate de această derogare, iar dovezile prezentate arată că impactul total al substituirii, din punctul de vedere al aspectelor legate de mediu, sănătate și siguranța consumatorului, depășește semnificativ orice efecte negative.

               Pe scurt, nu mai sunt îndeplinite condițiile pentru acordarea derogării, urmând a se elimina derogarea prevăzută la poziția 1(g), în conformitate cu articolul 5 alineatul (1) litera (b).

               Data la care expiră această derogare este stabilită în conformitate cu prevederile articolului 5 alineatul (6) din Directiva RoHS, care prevede că, în cazul în care este revocată, o derogare expiră la minimum 12 luni și maximum 18 luni de la data deciziei.

               La stabilirea datei de expirare, trebuie ținut cont de faptul că o mică parte dintre tipurile de lămpi
                  7
                care beneficiază de această derogare sunt supuse criteriilor stabilite în anexa II la Regulamentului (UE) 2019/2020 al Comisiei de stabilire a cerințelor în materie de proiectare ecologică aplicabile surselor de lumină și dispozitivelor de comandă separate, care se aplică din 1 septembrie 2021. Obligația de a îndeplini aceste cerințe va face ca lămpile vizate să nu mai fie introduse pe piață după această dată. Cele de mai sus corespund evaluării în condițiile Directivei RoHS, precum și analizei socioeconomice realizate de Comisie, care au concluzionat că substituenți suficient de fiabili fără mercur pentru tipurile de lămpi care beneficiază de derogare sunt disponibili deja pe scară largă, precum și că substituirea mercurului în aceste lămpi este posibilă din punct de vedere științific și tehnic. Cu privire la întreaga rubrică de derogări din cadrul Directivei RoHS, trebuie totuși să se țină cont de faptul că marea majoritate a lămpilor care beneficiază de această derogare, și anume lămpi fluorescente compacte fără dispozitive de comandă integrate, nu este afectată de criteriile de proiectare ecologică stabilite în sus-menționatul regulament. Prin urmare, perioada maximă posibilă de valabilitate a suspendării, de 18 luni de la decizie, trebuie să fie stabilită în funcție de situația specifică acestei majorități a lămpilor vizate de derogare, întrucât trebuie să se țină seama de circumstanțele care caracterizează aceste lămpi și să se evite costuri socioeconomice nejustificat de mari pe care substituirea le poate genera în sarcina participanților pe piață, în special cu privire la lămpile pentru care procesul de înlocuire este mai complex.

               Instrumentul este o directivă delegată, conform dispozițiilor actului juridic de punere în aplicare, și anume Directiva 2011/65/UE, în special articolul 5 alineatul (1) și articolul 20.

               Obiectivul directivei delegate este de a contribui la protecția sănătății umane și a mediului și de a alinia dispozițiile privind funcționarea pieței interne în domeniul echipamentelor electrice și electronice, revocând o derogare acordată pentru utilizare în aplicații specifice a unor substanțe care sunt altminteri interzise, în conformitate cu dispozițiile și condițiile prevăzute în Directiva RoHS și cu procedura stabilită în directiva menționată pentru adaptarea anexelor III și IV la progresul științific și tehnic.

               Directiva delegată nu afectează bugetul UE.

               DIRECTIVA DELEGATĂ (UE) …/… A COMISIEI

               din 13.12.2021

               de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general < 30 W, cu o durată de viață mai mare sau egală cu 20 000 de ore

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  8
               , în special articolul 5 alineatul (1) litera (b),

               întrucât:

               (1)Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directivă.

               (2)Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

               (3)Mercurul este o substanță restricționată indicată în anexa II la Directiva 2011/65/UE.

               (4)Prin Decizia 2014/14/UE
                  9
               , Comisia a acordat, printre altele, o derogare privind utilizarea mercurului, în cantitate maximă de 3,5 mg, în lămpile fluorescente cu un singur soclu (compacte) destinate iluminatului general < 30 W, cu o durată de viață mai mare sau egală 20 000 ore („derogarea”), în prezent menționată la poziția 1(g) din anexa III la Directiva 2011/65/UE. Derogarea urma să expire pe 31 decembrie 2017, în conformitate cu anexa III la Directiva 2014/14/UE.

               (5)Mercurul este folosit în lămpile fluorescente cu un singur soclu (compacte) destinate iluminatului general pentru a emite radiații ultraviolete, care sunt apoi convertite în lumină vizibilă de stratul luminofor de pe balonul lămpii.

               (6)Pe 28 iunie 2016, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE și care a fost actualizată la 17 ianuarie 2020 prin intermediul unei noi cereri. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

               (7)Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituenți suficient de fiabili fără mercur pentru tipurile de lămpi care beneficiază de derogare sunt disponibili, precum și că substituirea este posibilă din punct de vedere științific și tehnic. Mai mult, evaluarea a concluzionat că beneficiile substituirii vor depăși clar orice efecte negative. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au publicate pe un site internet dedicat.

               (8)Întrucât condițiile prevăzute la articolul 5 alineatul (1) litera (a) din Directiva 2011/65/UE nu mai sunt îndeplinite, derogarea ar trebui revocată.

               (9)Ar trebui stabilită o dată de expirare a acestei derogări, în conformitate cu prevederile articolului 5 alineatul (6) din Directiva 2011/65/EU. Deși o mică parte dintre tipurile de lămpi
                  10
                care beneficiază de această derogare sunt supuse criteriilor de proiectare ecologică stabilite în anexa II la Regulamentului (UE) 2019/2020 al Comisiei
                  11
               , aplicabile din 1 septembrie 2021, nemaifiind așadar introduse pe piață, marea majoritate a lămpilor care beneficiază de actuala derogare nu sunt afectate de criteriile de proiectare ecologică impuse de regulamentul sus-menționat. În consecință, data expirării ar trebui stabilită pentru întreaga rubrică de derogări la termenul maxim de 18 luni de la decizie, pentru a evita costurile socioeconomice nejustificat de mari pe care substituirea celei din urmă categorii le poate genera în sarcina participanților pe piață.

               (10)Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               1.Statele membre adoptă și publică, până la [ultima zi a celei de a șasea luni de la data intrării în vigoare a prezentei directive], actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.

               Statele membre aplică aceste acte începând cu [ultima zi a celei de a șasea luni de la data intrării în vigoare a prezentei directive + 1 zi].

               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               2.Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 13.12.2021

                     Pentru Comisie,

                     Președinta
                     Ursula VON DER LEYEN

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista este disponibilă la adresa:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        Disponibilă la
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Raportul final al studiului este disponibil la
                  https://op.europa.eu/en/publication-detail/-/publication/4ae54b9e-e070-11e8-b690-01aa75ed71a1/language-en/format-PDF/source-84895526
                  .

                     (6)

                        Lista pașilor administrativi necesari este disponibilă pe
                  site-ul Comisiei
                  . În Registrul interinstituțional al actelor delegate se poate vedea în ce stadiu este procedura în cazul fiecărui proiect de act delegat, la adresa
                  https://webgate.ec.europa.eu/regdel/#/home
                  .

                     (7)

                        Produsele vizate sunt supuse și dispozițiilor Regulamentului (UE) 2019/2020 al Comisiei din 1 octombrie 2019 de stabilire a cerințelor în materie de proiectare ecologică aplicabile surselor de lumină și dispozitivelor de comandă separate, care se aplică din 1 septembrie 2021. Spre deosebire de Directiva 2011/65/UE, legislația în materia proiectării ecologice nu restricționează conținutul de substanțe chimice din produse, dar stabilește cerințe privind eficiența energetică care trebuie respectate pentru introducerea pe piață a produselor. CFL cu dispozitiv de comandă integrat (CFLi) nu vor fi de facto introduse pe piață din 1 septembrie 2021, dată fiind neconformitatea lor cu aceste cerințe privind eficiența energetică. Regulamentul (UE) 2019/2020 al Comisiei identifică conținutul de mercur ca fiind un aspect semnificativ de mediu în ciclul de viață al unei surse de lumină, dar arată că utilizarea substanțelor periculoase, inclusiv a mercurului, în surse de lumină este reglementată de Directiva 2011/65/UE.

                     (8)

                        JO L 174, 1.7.2011, p. 88.

                     (9)

                        Directiva delegată 2014/14/UE a Comisiei din 18 octombrie 2013 de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru cantitatea de 3,5 mg de mercur per lampă în cazul lămpilor fluorescente compacte cu un singur soclu destinate iluminatului general < 30 W, cu o durată de viață mai mare sau egală 20 000 ore (JO L 4, 9.1.2014, p. 71).

                     (10)

                        CFL cu dispozitive de comandă integrate (CFLi) sunt cuprinse la poziția „Alte surse de lumină care intră în domeniul de aplicare și nu sunt menționate mai sus” în tabelul 1 din anexa II la Regulamentul (UE) 2019/2020 al Comisiei începând cu 1 septembrie 2021.

                     (11)

                        Astfel cum se afirmă în considerentele 9 și 10 ale Regulamentului (UE) 2019/2020, în acest regulament nu se stabilește nicio cerință în materie de proiectare ecologică cu privire la conținutul de mercur.

    ---documentbreak---

               ANEXĂ

               În anexa III la Directiva 2011/65/UE, poziția 1(g) se înlocuiește cu următorul text:

                        Derogare

                        Sfera și datele de aplicare

                        „(1)(g)

                        Destinate iluminatului general < 30 W, cu o durată de viață mai mare sau egală cu 20 000 de ore: 3,5 mg

                        Expiră la: [OP: 18 luni de la data publicării directivei delegate în Jurnalul Oficial]”


title: DIRECTIVA DELEGATĂ (UE) / A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare pentru uz special

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic și științific, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamentele electrice și electronice (reformare)
                  1
                (Directiva RoHS). Modificarea se referă la o derogare, prevăzută în prezent la punctul 4(f), pentru aplicațiile specificate care conțin mercur în alte lămpi cu descărcare pentru uz special.

               Articolul 4 din Directiva RoHS restricționează utilizarea anumitor substanțe periculoase în echipamentele electrice și electronice (EEE). În prezent, restricțiile se aplică pentru 10 substanțe, enumerate în anexa II la Directiva RoHS: plumb, mercur, cadmiu, crom hexavalent, bifenili polibromurați (PBB), eteri de difenil polibromurați (PBDE), ftalat de di(2-etilhexil) (DEHP), ftalat de butil benzil (BBP), ftalat de dibutil (DBP) și ftalat de diizobutil (DIBP). În anexele III și IV sunt indicate materialele și componentele de EEE destinate unor aplicații specifice care beneficiază de derogare de la restricționarea anumitor substanțe prevăzută la articolul 4 alineatul (1).

               Articolul 5 din directivă prevede adaptarea anexelor III și IV la progresul științific și tehnic, scop pentru care se pot acorda, reînnoi sau revoca derogări. În temeiul articolului 5 alineatul (1) litera (a), se pot include derogări în anexele III și IV numai dacă această includere nu slăbește protecția mediului și a sănătății prevăzută în Regulamentul (CE) nr. 1907/2006 (REACH)
                  2
                și dacă este îndeplinită una dintre condițiile următoare: (i) eliminarea sau substituirea substanței prin modificarea proiectului sau cu materiale și componente pentru care nu sunt necesare niciunele dintre materialele sau substanțele enumerate la anexa II este imposibilă din punct de vedere științific sau tehnic; (ii) fiabilitatea substituenților nu este asigurată; (iii) este posibil ca efectele negative totale asupra mediului și asupra sănătății și securității consumatorilor provocate de substituirea substanței să depășească avantajele totale pentru mediu și pentru sănătatea și securitatea consumatorilor.

               Deciziile privind derogările și durata acestora trebuie să țină seama de disponibilitatea substituenților și de impactul socioeconomic al substituirii. Deciziile privind durata derogărilor trebuie să țină seama de potențialele efecte adverse asupra inovării. După caz, se iau în considerare efectele globale ale derogării de-a lungul întregului ciclu de viață.

               Articolul 5 alineatul (1) litera (a) prevede că, pentru a include materialele și componentele EEE pentru aplicații specifice în listele din anexele III și IV, Comisia trebuie să adopte acte delegate individuale. Articolul 5 alineatul (3) și anexa V descriu procedura de depunere a cererilor privind derogările.

               2.CONSULTĂRI ÎNAINTEA ADOPTĂRII ACTULUI

               Comisia a primit din partea operatorilor economici cereri
                  3
                de acordare sau de reînnoire a derogărilor în temeiul articolului 5 alineatul (3) și al anexei V la Directiva RoHS.

               În prezent, prin derogarea prevăzută la punctul 4(f) din anexa III, se permite utilizarea mercurului în alte lămpi cu descărcare pentru uz special care nu au fost menționate în mod specific în această anexă.

               Comisia a primit, în ianuarie 2015, trei cereri de reînnoire a acestei derogări. Unul dintre solicitanți a susținut că înlocuirea mercurului în lămpile vizate de această derogare este nefezabilă din punct de vedere științific și tehnic
                  4
               , în timp ce cererile celorlalți doi solicitanți s-au concentrat asupra unor aplicații specifice, cum ar fi lămpile cu descărcare de intensitate ridicată
                  5
                și lămpile folosite pentru tratare termică/polimerizare și pentru dezinfectare
                  6
               , invocând aceleași motive de nefezabilitate științifică și tehnică. În conformitate cu cerințele Directivei RoHS [articolul 5 alineatul (5) al doilea paragraf], derogarea rămâne valabilă până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de reînnoire a derogării, Comisia a lansat, în iunie 2015, un studiu
                  7
               , finalizat în 2016, pentru a efectua evaluarea tehnică și științifică necesară, inclusiv o consultare online a părților interesate, cu durata de opt săptămâni
                  8
               . În urma acestui studiu, care a examinat volumul mare de date tehnice și științifice și de contribuții primite, astfel cum se arată în raportul studiului, Comisia a realizat în 2019
                  9
                o actualizare a studiului din 2016, care s-a concentrat asupra evaluării socioeconomice și asupra disponibilității substituenților în cazul acestei derogări și al altora. Raportul final al studiului a fost publicat
                  10
                și părțile interesate au fost informate în acest sens.

               În cadrul reuniunilor din 1 septembrie 2016, 29 octombrie 2018 și 21 octombrie 2019, Comisia a consultat grupul de experți al statelor membre cu privire la actele delegate adoptate în temeiul Directivei RoHS, pentru a colecta opiniile statelor membre privind propunerile prezentate, în conformitate cu concluziile evaluărilor. Comisia a parcurs toate etapele procedurale prevăzute la articolul 5 alineatele (3)-(7) din Directiva RoHS privind derogările de la restricțiile impuse unor substanțe
                  11
               . Consiliul și Parlamentul European au fost informate cu privire la toate activitățile desfășurate.

               Studiul justificativ a evidențiat că:

               ·derogarea vizează o gamă largă de aplicații, cum sunt mai multe tipuri de lămpi de lumină ultravioletă (de exemplu, lămpi pentru tratare termică, lămpi pentru fotochimie, lămpi pentru fotopolimerizare), lămpi de proiector, lămpi pentru horticultură, etc.;

               ·se înțelege că sunt disponibili substituenți fără mercur la nivel de sistem [pentru corpuri de iluminat noi cu diode emițătoare de lumină (LED)], dar acești substituenți prezintă diverse limitări și nu pot fi folosiți în numeroasele tipuri de lămpi cu descărcare de uz special aflate pe piață (înlocuirea componentelor).

               ·în prezent, substituirea mercurului în aplicațiile în cauză este nefezabilă din punct de vedere tehnic, iar actuala derogare ar trebui reînnoită. Totuși, atunci când este posibil, aplicațiile ar trebui specificate mai detaliat. Pentru o parte a derogării, este deja posibil să se specifice mai detaliat aplicațiile în cazul cărora mercurul nu poate fi substituit. În cazul acestora, ar trebui să se aplice durata maximă a derogării. Formularea anterioară a derogării pentru „alte lămpi cu descărcare pentru uz special care nu au fost menționate în mod specific” este în continuare necesară pentru utilizările neacoperite de formularea specifică, dar derogarea ar trebui prelungită pentru o perioadă mai scurtă decât cea maximă (cinci ani), date fiind perspectivele de limitare a derogării în viitor.

               ·În concluzie, evaluările științifice și tehnice, inclusiv consultările cu părțile interesate, au arătat că sunt îndeplinite în continuare criteriile de aplicare a derogării de la punctul 4(f), reformulată, întrucât nu sunt încă disponibili substituenți fiabili. Rezultatele evaluării arată că reînnoirea derogării nu ar slăbi nivelul de protecție a mediului și a sănătății prevăzut în Regulamentul REACH, în conformitate cu articolul 5 din Directiva 2011/65/UE.

               În conformitate cu Orientările privind o mai bună legiferare, proiectul de directivă delegată a fost publicat pe Portalul pentru o mai bună legiferare, timp de patru săptămâni, în vederea colectării de contribuții din partea publicului. În timpul consultării privind proiectul de act, au fost primite 36 de contribuții. Aspectele semnalate au fost luate în considerare și proiectul de act a fost modificat în consecință.

               3.ELEMENTELE JURIDICE ALE ACTULUI DELEGAT

               Directiva delegată înnoiește derogarea prevăzută la punctul 4(f) din anexa III a Directivei 2011/65/UE privind utilizarea mercurului în aplicațiile specificate.

               Pe baza studiilor de fundamentare și a consultărilor, evaluarea realizată de Comisie a concluzionat că cererea de derogare îndeplinește cel puțin unul dintre criteriile prevăzute la articolul 5 alineatul (1) litera (a) din Directiva RoHS, fapt care justifică prelungirea derogării: nu există substituenți fiabili ai mercurului din categoriile de lămpi care beneficiază de această derogare.

               Pe scurt, sunt îndeplinite condițiile pentru acordarea derogării, urmând a se reînnoi derogarea pentru aplicațiile prevăzute la punctul 4(f). Evaluarea a concluzionat că, pentru a limita derogarea în lumina perspectivelor de substituire, partea actuală mai largă a derogării ar trebui reînnoită pentru o perioadă mai scurtă, de trei ani [subpunctul 4(f)-I]. Atunci când este posibil, domeniul de aplicare al derogării ar trebui limitat la aplicații specificate, astfel:

               ·4(f) –II: Mercurul din lămpile cu vapori de mercur de înaltă presiune folosite în proiectoare pentru care este necesar un flux luminos ≥2000 de lumeni ANSI;

               ·4(f) –III: Mercurul din lămpile cu (vapori de) sodiu de înaltă presiune destinate iluminatului în horticultură;

               ·4(f) –IV: Mercurul din lămpile care emit lumină în spectrul ultraviolet.

               Limitarea domeniului de aplicare al derogării corespunde abordării statuate în considerentul 19 din Directiva RoHS, conform căreia derogările ar trebui să aibă un domeniu de aplicare și o durată limitate, în vederea eliminării progresive a substanțelor periculoase din EEE. Dacă este necesar, lista cererilor specificate ar trebui adaptată în continuare, în viitor.

               Datele la care expiră această derogare sunt stabilite în conformitate cu prevederile articolului 5 alineatul (2) primul paragraf. Conform concluziei evaluării, stadiul de dezvoltare a substituenților justifică reînnoirea derogării pentru aplicațiile specifice pe perioada maximă de valabilitate de cinci ani. Pentru categoria mai largă „alte lămpi cu descărcare pentru uz special care nu au fost menționate în mod specific” de la subpunctul 4 (f)-I, perioada de valabilitate ar trebui stabilită la trei ani. Se preconizează că perioadele de valabilitate acordate nu vor avea efecte adverse asupra inovării.

               Instrumentul este o directivă delegată, conform dispozițiilor Directivei 2011/65/UE, în special pentru a respecta dispozițiile articolului 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a alinia dispozițiile privind funcționarea pieței interne în domeniul echipamentelor electrice și electronice, permițând utilizarea în aplicații specifice a unor substanțe care altfel sunt interzise, în conformitate cu dispozițiile și condițiile prevăzute în Directiva RoHS și cu procedura stabilită în directiva menționată pentru adaptarea anexelor III și IV la progresul științific și tehnic.

               Directiva delegată nu afectează bugetul UE.

               DIRECTIVA DELEGATĂ (UE) …/… A COMISIEI

               din 13.12.2021

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare pentru uz special

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  12
               , în special articolul 5 alineatul (1) litera (a),

               întrucât:

               (1)Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

               (2)Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

               (3)Mercurul este o substanță restricționată indicată în anexa II la Directiva 2011/65/UE.

               (4)Prin Decizia 2010/571/UE
                  13
               , Comisia a acordat, printre altele, o derogare privind utilizarea mercurului în alte lămpi cu descărcare pentru uz special care nu au fost menționate în mod specific („derogarea”), în prezent menționată la punctul 4(f) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

               (5)Funcția mercurului în lămpile cu descărcare în gaz de uz special este legată de procesul de conversie a energiei electrice în lumină și de emitere a luminii.

               (6)Pe 15 ianuarie 2015, Comisia a primit mai multe cereri de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

               (7)Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile vizate de derogare este, în prezent, imposibilă din punct de vedere tehnic. Date fiind perspectivele de limitare a derogării pe viitor, este însă oportun să se reînnoiască derogarea actuală pentru o perioadă de doar trei ani. Evaluarea a concluzionat, de asemenea, că este posibilă specificarea mai detaliată a aplicațiilor care pot obține o reînnoire a derogării în conformitate cu criteriile prevăzute la articolul 5 alineatul (1) litera (a) din Directiva 2011/65/UE în virtutea funcționalităților și domeniilor lor de aplicare specifice, și anume lămpile cu vapori de mercur de înaltă presiune folosite în proiectoare, lămpile destinate iluminatului în horticultură și lămpile care emit lumină în spectrul ultraviolet. Pentru aceste aplicații specifice, derogarea ar trebui reînnoită pentru o perioadă maximă de cinci ani. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site web dedicat.

               (8)Derogarea respectă Regulamentul (CE) nr. 1907/2006 al Parlamentului European și al Consiliului
                  14
                și, în consecință, nu slăbește protecția mediului și a sănătății conferită de acesta.

               (9)Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

               (10)Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică astfel cum se prevedeîn anexa la prezenta directivă.

               Articolul 2

               (1)Statele membre adoptă și publică, până la [ultima zi a celei de a șasea luni de la data intrării în vigoare a prezentei directive], actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.

               Statele membre aplică aceste acte începând cu [ultima zi a celei de a șasea luni de la data intrării în vigoare a prezentei directive + 1 zi].

               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 13.12.2021

                     Pentru Comisie,

                     Președinta
                     Ursula VON DER LEYEN

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista este disponibilă la adresa:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf
                   .

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                   .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                   .

                     (7)

                        Raportul final al studiului este disponibil la adresa:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Perioada de consultare: 21 august 2015 - 16 octombrie 2015,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf
                  .

                     (10)

                     https://ec.europa.eu/environment/waste/rohs_eee/studies_rohs1_en.htm
                     .

                     (11)

                        Lista etapelor administrative necesare este disponibilă pe
                  site-ul web al Comisiei
                  . În Registrul interinstituțional al actelor delegate se poate vedea în ce stadiu este procedura în cazul fiecărui proiect de act delegat, la adresa
                  https://webgate.ec.europa.eu/regdel/#/home
                  .

                     (12)

                        JO L 174, 1.7.2011, p. 88.

                     (13)

                        Decizia Comisiei 2010/571/UE din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

                     (14)

                        Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

    ---documentbreak---

               ANEXĂ

               În anexa III la Directiva 2011/65/UE, punctul 4(f) se înlocuiește cu următorul text:

                        Exceptare

                        Sfera și datele de aplicare

                        „4(f) -I

                        Mercurul din alte lămpi cu descărcare pentru uz special care nu au fost menționate în mod specific în prezenta anexă

                        Expiră la: [OP: 3 ani de la publicarea directivei delegate în Jurnalul Oficial]

                        4(f) -II

                        Mercurul din lămpile cu vapori de mercur de înaltă presiune folosite în proiectoare pentru care este necesar un flux luminos ≥2000 de lumeni ANSI

                        Expiră la: [OP: 5 ani de la publicarea directivei delegate în Jurnalul Oficial]

                        4(f) -III

                        Mercurul din lămpile cu (vapori de) sodiu de înaltă presiune destinate iluminatului în horticultură

                        Expiră la: [OP: 5 ani de la publicarea directivei delegate în Jurnalul Oficial]

                        4(f) -IV

                        Mercurul din lămpile care emit lumină în spectrul ultraviolet

                        Expiră la: [OP: 5 ani de la publicarea directivei delegate în Jurnalul Oficial]”


title: DIRECTIVA DELEGATĂ (UE) / A COMISIEI de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) de uz special

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic și științific, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamente electrice și electronice (reformare)
                  1
                (Directiva RoHS). Modificarea se referă la o derogare pentru aplicațiile specificate care conțin mercur în lămpi fluorescente cu un singur soclu (compacte) pentru uz special.

               Directiva RoHS restricționează utilizarea anumitor substanțe periculoase în echipamentele electrice și electronice (EEE), astfel cum prevede articolul 4. În prezent, restricțiile se aplică pentru 10 substanțe, enumerate în anexa II la Directiva RoHS: plumb, mercur, cadmiu, crom hexavalent, bifenili polibromurați (PBB), eteri de difenil polibromurați (PBDE), ftalat de di(2-etilhexil) (DEHP), ftalat de butil benzil (BBP), ftalat de dibutil (DBP) și ftalat de diizobutil (DIBP). În anexele III și IV sunt indicate materialele și componentele de EEE destinate unor aplicații specifice care beneficiază de derogare de la restricționarea anumitor substanțe prevăzută la articolul 4 alineatul (1).

               Articolul 5 din directivă prevede adaptarea anexelor III și IV la progresul științific și tehnic, scop pentru care se pot acorda, reînnoi sau revoca derogări.

               În temeiul articolului 5 alineatul (1) litera (a), se pot include derogări în anexele III și IV numai dacă această includere nu slăbește protecția mediului și a sănătății prevăzută în Regulamentul (CE) nr. 1907/2006 (REACH)
                  2
                și dacă sunt îndeplinite oricare dintre condițiile următoare: (i) eliminarea sau substituirea substanței prin modificarea proiectului sau cu materiale și componente pentru care nu sunt necesare niciunele dintre materialele sau substanțele enumerate la anexa II este imposibilă din punct de vedere științific sau tehnic; (ii) fiabilitatea substituenților nu este asigurată; (iii) este probabil ca efectele negative totale asupra mediului și asupra sănătății și securității consumatorilor provocate de substituirea substanței să depășească avantajele totale pentru mediu și pentru sănătatea și securitatea consumatorilor.

               Deciziile privind derogările și durata acestora trebuie să țină seama de disponibilitatea substituenților și de impactul socioeconomic al substituirii. Deciziile privind durata derogărilor trebuie să țină seama de potențialele efecte adverse asupra inovării. După caz, se iau în considerare efectele globale ale derogării de-a lungul întregului ciclu de viață.

               Articolul 5 alineatul (1) litera (a) prevede că, pentru a include materialele și componentele EEE pentru aplicații specifice în listele din anexele III și IV, Comisia trebuie să adopte acte delegate individuale. Articolul 5 alineatul (3) și anexa V descriu procedura de depunere a cererilor privind derogările.

               2.CONSULTĂRI ÎNAINTEA ADOPTĂRII ACTULUI

               Comisia a primit din partea operatorilor economici cereri
                  3
                de acordare sau de reînnoire a derogărilor, în condițiile articolului 5 alineatul (3) și anexei V la Directiva RoHS.

               În prezent, prin derogarea prevăzută la poziția 1(f) din anexa III, se permite utilizarea mercurului în lămpile fluorescente cu un singur soclu (compacte), nedepășind (per bec): De uz special: 5 mg.

               Comisia a primit două cereri de reînnoire a acestei derogări, una în decembrie 2014 și cealaltă în ianuarie 2015. Una dintre cereri a fost actualizată cu noi informații în intrări în ianuarie 2020. Solicitanții susțineau, în esență, că lipsesc înlocuitorii pentru aplicațiile care beneficiau de această derogare și explicau că nu este posibilă reducerea suplimentară a pragului specificat în derogare privind conținutul de mercur
                  4
               . În conformitate cu cerințele Directivei RoHS [articolul 5 alineatul (5) al doilea paragraf], o derogare rămâne valabilă până în momentul adoptării de către Comisie a unei decizii referitoare la cererea de reînnoire.

               În vederea evaluării cererii de reînnoire a derogării, în iunie 2015, Comisia a lansat un studiu
                  5
               , finalizat în 2016, pentru a realiza evaluarea tehnică și științifică necesară, inclusiv o consultare online cu durata de opt săptămâni deschisă părților interesate
                  6
               . În urma acestui studiu care a examinat volumul mare de date tehnice și științifice și de contribuții primite, astfel cum se arată în raportul studiului, Comisia a realizat două studii/actualizări complementare, cu implicarea părților interesate. Studiul, publicat în 2019
                  7
               , avea ca obiect evaluarea socioeconomică și disponibilitatea substituenților, iar actualizarea realizată în 2020 a avut la bază cifre și modelări recente
                  8
               . Rapoartele finale ale studiului și ale actualizărilor evaluării socioeconomice au fost publicate
                  9
               ; părțile interesate au fost informate în acest sens.

               În cadrul reuniunilor din 1 septembrie 2016, 29 octombrie 2018 și 21 octombrie 2019, Comisia a consultat grupul de experți al statelor membre cu privire la actele delegate în condițiile Directivei RoHS, pentru a colecta opiniile statelor membre privind direcțiile de acțiune avute în vedere, în conformitate cu concluziile evaluărilor. Comisia a întreprins toate demersurile procedurale prevăzute la articolul 5 alineatele (3)-(7) privind derogările de la restricțiile impuse unor substanțe
                  10
               . Consiliul și Parlamentul European au fost informate cu privire la toate activitățile.

               Studiul final de fundamentare a evidențiat că:

               ·lămpile fluorescente compacte (CFL) pentru uz special sunt caracterizate de proiectarea, materialele și procesul de producție speciale, reprezentând astfel o gamă largă de lămpi, cu caracteristici multiple;

               ·cu privire la lămpile CFL proiectate pentru a emite lumină în spectrul ultraviolet, există suficiente informații conform cărora substituirea mercurului în aplicațiile vizate este imposibilă din punct de vedere tehnic, așadar studiul a recomandat reînnoirea derogării pe perioada maximă de cinci ani;

               ·cu privire la alte lămpi CFL de uz special, în cazul cărora lipsesc informațiile privind substituirea mercurului în gama largă de aplicații vizate, derogarea ar trebui prelungită pentru trei ani, pentru a permite prezentarea unor informații mai detaliate care să justifice derogarea pentru alte tipuri de lămpi care se înțelege că sunt cuprinse de expresia „uz special”, în cazul în care sunt formulate noi cereri.

               În concluzie, evaluările științifice și tehnice, inclusiv consultările cu părțile interesate, au arătat că continuă să fie îndeplinite criteriile de aplicare a derogărilor prevăzute la poziția 1(f), întrucât nu sunt încă disponibili substituenți fiabili. Rezultatele evaluării arată și că derogarea specifică nu ar slăbi protecția mediului și a sănătății prevăzută în Regulamentul REACH, în conformitate cu articolul 5 din Directiva 2011/65/UE.

               În conformitate cu Orientările privind o mai bună legiferare, proiectul de directivă delegată a fost publicat pe Portalul pentru o mai bună legiferare timp de patru săptămâni, pentru a obține feedback din partea publicului. Pe durata consultării privind proiectul de act legislativ, au fost primite două contribuții. Punctele ridicate au fost examinate și nu a fost considerată necesară nicio modificare a proiectului.

               3.ELEMENTELE JURIDICE ALE ACTULUI DELEGAT

               Directiva delegată reînnoiește derogarea prevăzută la poziția 1(f) din anexa III a Directivei 2011/65/UE privind utilizarea mercurului în aplicațiile specificate.

               Pe baza studiilor de fundamentare și a consultărilor, evaluarea realizată de Comisie a concluzionat că cererea de derogare îndeplinește cel puțin unul dintre criteriile prevăzute la articolul 5 alineatul (1) litera (a) din Directiva RoHS, fapt care justifică prelungirea derogării: mercurul nu poate fi substituit în mod fiabil în categoriile de lămpi care beneficiază de această derogare.

               Pe scurt, sunt îndeplinite condițiile pentru acordarea derogării, urmând a se reînnoi derogarea de la poziția 1(f). Evaluarea a concluzionat și că, pe de o parte, domeniul de aplicare al derogării ar trebui limitat la aplicații specificate mai detaliat și că, pe de altă parte, poate fi redusă durata actualelor derogări cu domeniu larg de aplicare, astfel:

               I.la cinci ani pentru lămpile de uz special proiectate pentru a emite lumină în spectrul ultraviolet, întrucât nu sunt disponibile alternative fiabile;

               II.la trei ani pentru toate celelalte lămpi de uz special, pentru a permite industriei să pregătească informații detaliate care să justifice menținerea derogării pentru categoriile specifice de lămpi de uz special.

               Datele la care expiră această derogare sunt stabilite în conformitate cu prevederile articolului 5 alineatul (2) primul paragraf. Este de așteptat ca perioadele de valabilitate acordate să nu aibă efecte adverse asupra inovării.

               Instrumentul este o directivă delegată, conform dispozițiilor Directivei 2011/65/UE, în special pentru a respecta dispozițiile articolului 5 alineatul (1) litera (a).

               Obiectivul directivei delegate este de a contribui la protecția sănătății umane și a mediului și de a alinia dispozițiile privind funcționarea pieței interne în domeniul echipamentelor electrice și electronice, permițând utilizarea în aplicații specifice a unor substanțe care sunt altminteri interzise, în conformitate cu dispozițiile și condițiile prevăzute în Directiva RoHS și cu procedura de adaptare a anexelor III și IV la progresul științific și tehnic.

               Directiva delegată nu afectează bugetul UE.

               DIRECTIVA DELEGATĂ (UE) …/… A COMISIEI

               din 13.12.2021

               de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) de uz special

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  11
               , în special articolul 5 alineatul (1) litera (a),

               întrucât:

               (1)Directiva 2011/65/UE impune statelor membre obligația de a se asigura că echipamentele electrice și electronice (EEE) introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

               (2)Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

               (3)Mercurul este o substanță restricționată indicată în anexa II la Directiva 2011/65/UE.

               (4)Prin Decizia 2010/571/UE
                  12
               , Comisia a acordat, printre altele, o derogare privind utilizarea mercurului în lămpile fluorescente cu un singur soclu (compacte) de uz special („derogarea”), în prezent menționată la poziția 1(f) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

               (5)Mercurul este folosit în lămpile fluorescente cu un singur soclu (compacte) (CFL) de uz special pentru a emite radiații ultraviolete, care sunt apoi convertite în lumină vizibilă de stratul luminofor de pe balonul lămpii.

               (6)La 19 decembrie 2014 și pe 15 ianuarie 2015, Comisia a primit câte o cerere de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată pe 20 ianuarie 2020 prin intermediul unei noi cereri. În conformitate cu articolul 5 alineatul (5) al doilea paragraf din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

               (7)Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că eliminarea mercurului din aplicațiile în cauză sau substituirea acestuia cu o substanță cu performanțe similare este, în prezent, imposibilă din punct de vedere tehnic. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

               (8)Derogările de la restricțiile aplicate anumitor materiale sau componente specifice ar trebui să aibă un domeniu de aplicare și o durată limitate, în vederea eliminării progresive a substanțelor periculoase din EEE; evaluarea a concluzionat și că, pe de o parte, domeniul de aplicare al derogării ar trebui limitat la aplicații specificate mai detaliat și că, pe de altă parte, poate fi redusă durata actualei derogări cu domeniu larg de aplicare.

               (9)Derogarea respectă Regulamentul (CE) nr. 1907/2006 al Parlamentului European și al Consiliului
                  13
                și, în consecință, nu slăbește protecția mediului și a sănătății conferită de acesta.

               (10)Prin urmare, este oportun să se acorde reînnoirea derogării pentru o perioadă maximă de cinci ani, în conformitate cu articolul 5 alineatul (2) primul paragraf din Directiva 2011/65/UE, pentru lămpile CFL de uz special proiectate pentru a emite lumină în spectrul ultraviolet, întrucât nu sunt disponibile alternative fiabile. Pentru toate celelalte tipuri de lămpi CFL care se încadrează în categoria celor de uz special, derogarea ar trebui prelungită cu trei ani, pentru a permite industriei să pregătească informații mai detaliate care să justifice continuarea acestei derogări pentru categoriile specificate de lămpi de uz special, conform obiectivului directivei de a limita domeniul de aplicare și durata derogărilor. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

               (11)Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               1.Statele membre adoptă și publică, până la [ultima zi a celei de a șasea luni de la data intrării în vigoare a prezentei directive], actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.

               Statele membre aplică aceste acte începând cu [ultima zi a celei de a șasea luni de la data intrării în vigoare a prezentei directive + 1 zi].

               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               2.Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 13.12.2021

                     Pentru Comisie,

                     Președinta
                     Ursula VON DER LEYEN

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista este disponibilă la adresa:
                  https://ec.europa.eu/environment/waste/rohs_eee/adaptation_en.htm
                  .

                     (4)

                        http://rohs.exemptions.oeko.info/fileadmin/user_upload/RoHS_Pack_9/Exemption_1_f/Lighting_Europe/ 1f_LE_RoHS_Exemption_Req_Final.pdf și http://rohs.exemptions.oeko.info/fileadmin/user_upload/RoHS_Pack_9/Exemption_1_ae_/NARVA/01_02_a__2b3_4a.pdf

                     (5)

                        Raportul final al studiului este disponibil la:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Perioada de consultare: între 21 august și 16 octombrie 2015,
                  http://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , începând de la pagina 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Lista pașilor administrativi necesari este disponibilă pe
                  site-ul Comisiei
                  . În Registrul interinstituțional al actelor delegate se poate vedea în ce stadiu este procedura în cazul fiecărui proiect de act delegat, la adresa
                  https://webgate.ec.europa.eu/regdel/#/home
                  .

                     (11)

                        JO L 174, 1.7.2011, p. 88.

                     (12)

                        Decizia Comisiei 2010/571/UE din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

                     (13)

                        Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

    ---documentbreak---

               ANEXĂ

               În anexa III la Directiva 2011/65/UE, poziția 1(f) se înlocuiește cu următorul text:

                        Derogare

                        Sfera și datele de aplicare

                        „1

                        Mercurul din lămpile fluorescente cu un singur soclu (compacte), nedepășind (per bec):

                        1(f) - I

                        Pentru lămpi proiectate pentru a emite mai ales lumină în spectrul ultraviolet: 5 mg

                        Expiră la: [OP: 5 ani de la  data publicării directivei delegate în Jurnalul Oficial]

                        1(f) - II

                        De uz special: 5 mg

                        Expiră la [OP: 3 ani de la  data publicării directivei delegate în Jurnalul Oficial]”


title: DIRECTIVA DELEGATĂ (UE) / A COMISIEI de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente pentru alt uz de iluminat general și pentru uz special

text:
               EXPUNERE DE MOTIVE

               1.CONTEXTUL ACTULUI DELEGAT

               Prezenta directivă delegată a Comisiei modifică, în scopul adaptării la progresul tehnic și științific, anexa III la Directiva 2011/65/UE a Parlamentului European și a Consiliului privind restricțiile de utilizare a anumitor substanțe periculoase în echipamente electrice și electronice (reformare)
                  1
                (Directiva RoHS). Modificarea se referă la o derogare pentru aplicațiile specificate care conțin mercur în lămpi fluorescente pentru alt uz de iluminat general și pentru uz special.

               Directiva RoHS restricționează utilizarea anumitor substanțe periculoase în echipamentele electrice și electronice (EEE), astfel cum prevede articolul 4. În prezent, restricțiile se aplică pentru 10 substanțe, enumerate în anexa II la Directiva RoHS: plumb, mercur, cadmiu, crom hexavalent, bifenili polibromurați (PBB), eteri de difenil polibromurați (PBDE), ftalat de di(2-etilhexil) (DEHP), ftalat de butil benzil (BBP), ftalat de dibutil (DBP) și ftalat de diizobutil (DIBP). În anexele III și IV sunt indicate materialele și componentele de EEE destinate unor aplicații specifice care beneficiază de derogare de la restricționarea anumitor substanțe prevăzută la articolul 4 alineatul (1).

               Articolul 5 din directivă prevede adaptarea anexelor III și IV la progresul științific și tehnic, scop pentru care se pot acorda, reînnoi sau revoca derogări. În temeiul articolului 5 alineatul (1) litera (a), se pot include derogări în anexele III și IV numai dacă această includere nu slăbește protecția mediului și a sănătății prevăzută în Regulamentul (CE) nr. 1907/2006 (REACH)
                  2
                și dacă sunt îndeplinite oricare dintre condițiile următoare: (i) eliminarea sau substituirea substanței prin modificarea proiectului sau cu materiale și componente pentru care nu sunt necesare niciunele dintre materialele sau substanțele enumerate la anexa II este imposibilă din punct de vedere științific sau tehnic; (ii) fiabilitatea substituenților nu este asigurată; (iii) este probabil ca efectele negative totale asupra mediului și asupra sănătății și securității consumatorilor provocate de substituirea substanței să depășească avantajele totale pentru mediu și pentru sănătatea și securitatea consumatorilor.

               Deciziile privind derogările și durata acestora trebuie să țină seama de disponibilitatea substituenților și de impactul socioeconomic al substituirii. Deciziile privind durata derogărilor trebuie să țină seama de potențialele efecte adverse asupra inovării. După caz, se iau în considerare efectele globale ale derogării de-a lungul întregului ciclu de viață.

               Articolul 5 alineatul (1) litera (a) prevede că, pentru a include materialele și componentele EEE pentru aplicații specifice în listele din anexele III și IV, Comisia trebuie să adopte acte delegate individuale. Articolul 5 alineatul (3) și anexa V descriu procedura de depunere a cererilor privind derogările.

               2.CONSULTĂRI ÎNAINTEA ADOPTĂRII ACTULUI

               Comisia a primit din partea operatorilor economici cereri
                  3
                de acordare sau de reînnoire a derogărilor, în condițiile articolului 5 alineatul (3) și anexei V la Directiva RoHS.

               În prezent, prin derogarea prevăzută la poziția 2(b)(4) din anexa III, se permite utilizarea mercurului în lămpi fluorescente pentru alt uz de iluminat general și pentru uz special (de exemplu lămpi cu inducție).

               La 15 ianuarie 2015, Comisia a primit o cerere de reînnoire a acestei derogări. Solicitantul susținea că, din cauza gamei largi de parametri (de exemplu, formă, lungime sau spectru), caracteristici lămpilor de la poziția 2(b)(4) pentru care se aplică derogarea, aceste lămpi nu pot fi înlocuite cu ușurință cu alternative cu diodă emițătoare de lumină (LED)
                  4
                Cererea a fost depusă din nou în ianuarie 2020, prezentând în linii mari aceleași argumente. În conformitate cu cerințele Directivei RoHS [articolul 5 alineatul (5) al doilea paragraf], o derogare rămâne valabilă până în momentul adoptării de către Comisie a unei decizii referitoare la cererea de reînnoire.

               În vederea evaluării cererilor de reînnoire a derogării, în iunie 2015, Comisia a lansat un studiu
                  5
               , finalizat în 2016, pentru a realiza evaluarea tehnică și științifică necesară, inclusiv o consultare online cu durata de opt săptămâni deschisă părților interesate
                  6
               . În urma acestui studiu care a examinat volumul mare de date tehnice și științifice și de contribuții primite, astfel cum se arată în raportul studiului, Comisia a realizat două studii/actualizări complementare, cu implicarea părților interesate. Studiul, publicat în 2019
                  7
               , avea ca obiect evaluarea socioeconomică și disponibilitatea substituenților, iar actualizarea realizată în 2020 a avut la bază cifre și modelări recente
                  8
               . Rapoartele finale ale studiului și actualizării evaluării socioeconomice au fost publicate;
                  9
                părțile interesate au fost informate în acest sens.

               În cadrul reuniunilor din 1 septembrie 2016, 29 octombrie 2018 și 21 octombrie 2019, Comisia a consultat grupul de experți al statelor membre cu privire la actele delegate în condițiile Directivei RoHS, pentru a colecta opiniile statelor membre privind direcțiile de acțiune avute în vedere, în conformitate cu concluziile evaluărilor. Comisia a îndeplinit toate demersurile procedurale prevăzute la articolul 5 alineatele (3)-(7) privind derogările de la restricțiile impuse unor substanțe
                  10
               . Consiliul și Parlamentul European au fost informate cu privire la toate activitățile.

               Studiul final de fundamentare a evidențiat că:

               ·această derogare se aplică unei game largi de lămpi cu diferite funcții;

               ·în prezent, datele disponibile privind tipurile specifice de lămpi care beneficiază de această derogare sunt insuficiente și lipsesc informațiile cu privire la substituirea mercurului în această gamă largă de aplicații. Actuala derogare ar trebui prelungită pentru trei ani, pentru a permite industriei să pregătească informații mai detaliate care să justifice derogarea pentru tipurile specifice de lămpi care se înțelege că sunt cuprinse de expresia „alt uz de iluminat general și pentru uz special”;

               ·există suficiente informații conform cărora substituirea mercurului în două aplicații specifice care beneficiază de această derogare, și anume (i) lămpi care emit radiații în afara spectrului vizibil și (ii) lămpi de urgență este imposibilă din punct de vedere tehnic, așadar studiul a recomandat reînnoirea derogării pentru aceste aplicații pe perioada maximă de cinci ani.

               În concluzie, evaluările științifice și tehnice, inclusiv consultările cu părțile interesate, au arătat că continuă să fie îndeplinite criteriile de aplicare a derogărilor prevăzute la poziția 2(b)(4), întrucât nu sunt încă disponibili substituenți fiabili. Rezultatele evaluării au arătat și că derogarea, astfel revizuită, nu ar slăbi protecția mediului și a sănătății prevăzută în Regulamentul REACH, în conformitate cu articolul 5 din Directiva 2011/65/UE.

               În conformitate cu Orientările privind o mai bună legiferare, proiectul de directivă delegată a fost publicat pe Portalul pentru o mai bună legiferare timp de patru săptămâni, pentru a obține feedback din partea publicului. Pe durata consultării cu privire la proiectul de act legislativ, au fost primite trei contribuții. Aspectele semnalate au fost examinate și nu a fost considerată necesară introducerea niciunei modificări.

               3.ELEMENTELE JURIDICE ALE ACTULUI DELEGAT

               Directiva delegată reînnoiește derogarea prevăzută la poziția 2(b)(4) din anexa III a Directivei 2011/65/UE pentru utilizarea mercurului în lămpi fluorescente pentru alt uz de iluminat general și pentru uz special, stabilind noi perioade de valabilitate, inclusiv pentru anumite aplicații specificate care beneficiază de această derogare.

               Pe baza studiilor de fundamentare și a consultărilor, evaluarea realizată de Comisie a concluzionat că cererea de derogare îndeplinește cel puțin unul dintre criteriile prevăzute la articolul 5 alineatul (1) litera (a) din Directiva RoHS, fapt care justifică prelungirea derogării: mercurul nu poate fi substituit fiabil în categoriile de lămpi care beneficiază de această derogare.

               Pe scurt, sunt îndeplinite condițiile pentru acordarea derogării, urmând a se reînnoi derogarea pentru aplicațiile prevăzute la poziția 2(b)(4). Evaluarea a concluzionat și că, pe de o parte, domeniul de aplicare al derogării trebuie limitat la aplicații specificate mai detaliat și că, pe de altă parte, trebuie redusă durata actualelor derogări cu domeniu larg de aplicare, astfel: (I) la trei ani în cazul lămpilor pentru alt uz de iluminat general și pentru uz special și la cinci ani pentru (II) lămpi care emit radiații în afara spectrului vizibil și (III) lămpi de urgență.

               Datele la care expiră această derogare sunt stabilite în conformitate cu prevederile articolului 5 alineatul (2) primul paragraf. Este de așteptat ca perioadele de valabilitate acordate să nu aibă efecte adverse asupra inovării.

               Instrumentul este o directivă delegată, conform dispozițiilor actului juridic de punere în aplicare, și anume Directiva 2011/65/UE, în special articolul 5 alineatul (1) și articolul 20.

               Obiectivul directivei delegate este de a contribui la protecția sănătății umane și a mediului și de a alinia dispozițiile privind funcționarea pieței interne în domeniul echipamentelor electrice și electronice, permițând utilizarea în aplicații specifice a unor substanțe care sunt altminteri interzise, în conformitate cu dispozițiile și condițiile prevăzute în Directiva RoHS și cu procedura de adaptare a anexelor III și IV la progresul științific și tehnic.

               Directiva delegată nu afectează bugetul UE.

               DIRECTIVA DELEGATĂ (UE) …/… A COMISIEI

               din 13.12.2021

               de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente pentru alt uz de iluminat general și pentru uz special

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               Având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice
                  11
               , în special articolul 5 alineatul (1) litera (a),

               întrucât:

               (1)Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

               (2)Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

               (3)Mercurul este o substanță restricționată indicată în anexa II la Directiva 2011/65/UE.

               (4)Prin Decizia 2010/571/UE
                  12
               , Comisia a acordat, printre altele, o derogare privind utilizarea mercurului în lămpi fluorescente liniare pentru alt uz de iluminat general și pentru uz special (de exemplu, lămpi cu inducție) („derogarea”), în prezent menționată la poziția 2(b)(4) din anexa III la Directiva 2011/65/UE. Derogarea urma să expire pe 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

               (5)Derogarea se aplică unui grup neomogen de lămpi cu diferite forme, tehnologii, aplicații și scopuri. Mercurul este folosit în tubul de descărcare, esențial pentru conversia energiei electrice în lumină.

               (6)La 15 ianuarie 2015, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE și care a fost actualizată pe 20 ianuarie 2020 prin intermediul unei cereri suplimentare de reînnoire. În conformitate cu articolul 5 alineatul (5) din directiva menționată, derogarea rămâne valabilă până la adoptarea deciziei referitoare la cererea de reînnoire.

               (7)Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile în cauză este, în prezent, imposibilă din punct de vedere tehnic. Procesul de evaluare a cererii a inclus consultări cu părțile interesate în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

               (8)Derogarea respectă Regulamentul (CE) nr. 1907/2006 al Parlamentului European și al Consiliului
                  13
                și, în consecință, nu slăbește protecția mediului și a sănătății conferită de acesta.

               (9)Prin urmare, este oportun să se acorde reînnoirea derogării, ținând cont de obiectivul general de a limita domeniul de aplicare și durata derogărilor de la restricțiile aplicate anumitor materiale sau componente specifice, în vederea eliminării progresive a substanțelor periculoase din EEE.

               (10)Pentru a permite reevaluarea la momentul oportun a disponibilității lămpilor fără mercur ca înlocuitori pentru gama largă de tipuri de lămpi care beneficiază de această derogare, este oportun să se acorde reînnoirea derogării pentru o perioadă limitată, și anume, trei ani. Cu toate acestea, pentru anumite categorii de lămpi, și anume lămpi care emit radiații în afara spectrului vizibil [sub-poziție nouă 2(b)(4)-II în anexa III] și lămpi de urgență [sub-poziție nouă 2(b)(4)-III în anexa III], există suficiente informații conform cărora, din punct de vedere tehnic, este imposibilă substituirea mercurului în următorii ani, astfel încât o perioadă de valabilitate de cinci ani este justificată pentru aceste categorii de lămpi, în conformitate cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

               (11)Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

               Articolul 1

               Anexa III la Directiva 2011/65/UE se modifică în conformitate cu anexa la prezenta directivă.

               Articolul 2

               1.Statele membre adoptă și publică, până la [ultima zi a celei de a șasea luni de la data intrării în vigoare a prezentei directive], actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.

               Statele membre aplică aceste acte începând cu [ultima zi a celei de a șasea luni de la data intrării în vigoare a prezentei directive + 1 zi].

               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               2.Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

               Articolul 3

               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

               Articolul 4

               Prezenta directivă se adresează statelor membre.

               Adoptată la Bruxelles, 13.12.2021

                     Pentru Comisie,

                     Președinta
                     Ursula VON DER LEYEN

                     (1)

                        JO L 174, 1.7.2011, p. 88.

                     (2)

                        JO L 396, 30.12.2006, p. 1.

                     (3)

                        Lista este disponibilă la adresa:
                  https://ec.europa.eu/environment/waste/rohs_eee/adaptation_en.htm
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_2_b__34_/
                  Lighting_Europe/2b4_LE_RoHS_Exemption__Req_Final.pdf
                   .

                     (5)

                        Raportul final al studiului este disponibil la:
                  https://op.europa.eu/en/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Perioada de consultare: de la 21 august 2015 la 16 octombrie 2015,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf
                  .

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , începând de la pagina 92.

                     (9)

                     https://ec.europa.eu/environment/waste/rohs_eee/studies_rohs1_en.htm
                     .

                     (10)

                        Lista pașilor administrativi necesari este disponibilă pe
                  site-ul Comisiei
                  . În Registrul interinstituțional al actelor delegate se poate vedea în ce stadiu este procedura în cazul fiecărui proiect de act delegat, la adresa
                  https://webgate.ec.europa.eu/regdel/#/home
                  .

                     (11)

                        JO L 174, 1.7.2011, p. 88.

                     (12)

                        Decizia Comisiei 2010/571/UE din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

                     (13)

                        Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

    ---documentbreak---

               ANEXĂ

               În anexa III la Directiva 2011/65/UE, poziția 2(b)(4) se înlocuiește cu următorul text:

                        Derogare

                        Sfera și datele de aplicare

                        „2(b)(4)- I

                        Lămpi pentru alt uz de iluminat general și pentru uz special (de exemplu, lămpi cu inducție): 15 mg

                        Expiră la: [OP: trei ani de la data publicării directivei delegate în Jurnalul Oficial]

                        2(b)(4)- II

                        Lămpi care emit mai ales lumină în spectrul ultraviolet: 15 mg

                        Expiră la: [OP: cinci ani de la data publicării directivei delegate în Jurnalul Oficial]

                        2(b)(4)- III

                        Lămpi de urgență: 15 mg

                        Expiră la [cinci ani de la data publicării directivei delegate în Jurnalul Oficial]”